CELEX: 32018R1065
Language: hr
Date: 2018-07-27 00:00:00
Title: Uredba Komisije (EU) 2018/1065 оd 27. srpnja 2018. o izmjeni Uredbe (EU) br. 1178/2011 u pogledu automatske validacije dozvola Unije za članove letačke posade te osposobljavanja za uzlijetanje i slijetanje

30.7.2018   
               
               
                  HR
               
               
                  Službeni list Europske unije
               
               
                  L 192/31
               
            
         UREDBA KOMISIJE (EU) 2018/1065
         оd 27. srpnja 2018.
         o izmjeni Uredbe (EU) br. 1178/2011 u pogledu automatske validacije dozvola Unije za članove letačke posade te osposobljavanja za uzlijetanje i slijetanje
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (1), a posebno njezin članak 7. stavak 6.,
         budući da:
         
                     (1)
                  
                  
                     Uredbom Komisije (EU) br. 1178/2011 (2) utvrđuju se tehnički zahtjevi za certifikaciju uređaja za osposobljavanje koji simuliraju let, certifikaciju pilota koji su uključeni u operacije određenih zrakoplova i certifikaciju osoba i organizacija uključenih u osposobljavanje, ispitivanje ili provjeravanje pilota.
                  
               
                     (2)
                  
                  
                     Međunarodna organizacija za civilno zrakoplovstvo (ICAO) je nakon inspekcijskih pregleda na stajanci izvan državnog područja država članica, tijekom kojih je zabilježeno da članovi letačke posade upravljaju zrakoplovima koji su registrirani u državi članici koja nije država članica koja je izdala njihove dozvole pilota, izmijenila Prilog 1. Čikaškoj konvenciji o međunarodnom civilnom zrakoplovstvu kako bi se olakšala automatska validacija dozvola sklapanjem sporazuma regionalnih organizacija za nadzor sigurnosti.
                  
               
                     (3)
                  
                  
                     Te bi se izmjene trebale odražavati i u Uredbi (EU) br. 1178/2011 kako bi se u trećim zemljama omogućila automatska validacija dozvola Unije za članove letačke posade. U skladu s izmjenom 174 točke 1.2.2.3.2.1. Priloga 1. odredaba ICAO-a trebalo bi dopustiti prijelazno razdoblje kako bi se omogućile potrebne promjene važećih dozvola pilota.
                  
               
                     (4)
                  
                  
                     Od stupanja na snagu Priloga I. (dio-FCL) Uredbi (EU) br. 1178/2011, koji je izrađen na temelju uvjeta utvrđenih u JAR-FCL 1 (Joint Aviation Requirements Flight Crew Licensing 1), Unija je usmjerena na pristup koji se u većoj mjeri temelji na kompetencijama, kako bi se osigurala provedba razmjernih zahtjeva i zahtjeva na temelju kompetencija za izdavanje dozvola za članove letačke posade. Stoga bi se zahtjev za osposobljavanje za polijetanje i slijetanje u naprednoj fazi osposobljavanja za dozvole pilota višečlane posade trebao izmijeniti radi usklađivanja s preporukama ICAO-a iz dokumenta 9868 „Postupci ICAO-a za usluge u zračnom prometu – Osposobljavanje” (PANS-TRG).
                  
               
                     (5)
                  
                  
                     Europska agencija za sigurnost zračnog prometa podnijela je Komisiji nacrt provedbenih pravila zajedno sa svojim mišljenjima br. 16/2016 i br. 03/2017.
                  
               
                     (6)
                  
                  
                     Uredbu (EU) br. 1178/2011 trebalo bi stoga na odgovarajući način izmijeniti.
                  
               
                     (7)
                  
                  
                     Mjere predviđene ovom Uredbom u skladu su s mišljenjem Odbora osnovanog na temelju članka 65. Uredbe (EZ) br. 216/2008 Europskog parlamenta i Vijeća,
                  
               DONIJELA JE OVU UREDBU:
         
            Članak 1.
            Uredba (EU) br. 1178/2011 mijenja se kako slijedi:
            
                        1.
                     
                     
                        u članku 4. dodaje se sljedeći stavak:
                        
                           „9.   Kad je riječ o dozvolama izdanima prije 19. kolovoza 2018., države članice moraju ispunjavati zahtjeve iz drugog stavka točke (a) pod ARA.FCL.200 kako je izmijenjeno Uredbom Komisije (EU) 2018/1065 (*1) najkasnije do 31. prosinca 2022.
                        
                        
                           (*1)  Uredba Komisije (EU) 2018/1065 оd 27. srpnja 2018. o izmjeni Uredbe (EU) br. 1178/2011 u pogledu automatske validacije dozvola Unije za članove letačke posade te osposobljavanja za uzlijetanje i slijetanje (SL L 192, 30.7.2018., str. 31.).”;"
                        
                     
                  
                        2.
                     
                     
                        Prilog I. (Dio-FCL) mijenja se kako slijedi:
                        
                                    (a)
                                 
                                 
                                    u stavku FCL.045 dodaje se sljedeća točka (e):
                                    
                                                „(e)
                                             
                                             
                                                Pilot koji namjerava letjeti izvan područja Unije zrakoplovom registriranim u državi članici koja nije država članica koja je izdala dozvolu člana letačke posade mora posjedovati najnovije izdanje dodatka ICAO-a u tiskanom ili elektroničkom obliku, koji sadržava upućivanje na registracijsku oznaku ICAO-a za sporazum kojim se priznaje automatska validacija dozvola te popis država koje su stranke tog sporazuma.”;
                                             
                                          
                              
                                    (b)
                                 
                                 
                                    u Dodatku 5., točka 11. zamjenjuje se sljedećim:
                                    
                                                „11.
                                             
                                             
                                                Tečaj osposobljavanja mora uključivati najmanje 12 polijetanja i slijetanja kako bi se osigurala sposobnost. Broj polijetanja i slijetanja može se smanjiti na najmanje šest uz uvjet da prije održavanja osposobljavanja ATO i operator osiguraju da je:
                                                
                                                            (a)
                                                         
                                                         
                                                            uveden postupak za procjenu potrebne razine kompetencija za učenika pilota i
                                                         
                                                      
                                                            (b)
                                                         
                                                         
                                                            uveden postupak za korektivne mjere ako se ukaže potreba za tim na temelju procjene tijekom osposobljavanja.
                                                         
                                                      Navedena polijetanja i slijetanja moraju se obaviti pod nadzorom instruktora u avionu za koji se stječe ovlaštenje za tip.”;
                                             
                                          
                              
                  
                        3.
                     
                     
                        Prilog VI. (Dio-ARA) mijenja se kako slijedi:
                        
                                    (a)
                                 
                                 
                                    stavak ARA.GEN.105 mijenja se kako slijedi:
                                    
                                                i.
                                             
                                             
                                                umeću se sljedeće točke 3.a i 3.b:
                                                
                                                            „3.a
                                                         
                                                         
                                                            ‚ARO.RAMP’ znači poddio RAMP Priloga II. Uredbi o letačkim operacijama;
                                                         
                                                      
                                                            3.b
                                                         
                                                         
                                                            ‚Automatski validirano’ znači prihvaćanje dozvole člana letačke posade u državi ugovornici navedenoj u dodatku ICAO-a, bez formalnosti, a koja je izdana u državi u skladu s Prilogom I. Čikaškoj konvenciji;”;
                                                         
                                                      
                                          
                                                ii.
                                             
                                             
                                                točka 12. zamjenjuje se sljedećim:
                                                
                                                            „12.
                                                         
                                                         
                                                            ‚Dodatak ICAO-a’ znači dodatak automatski validiranoj dozvoli člana letačke posade izdanoj u skladu s Prilogom 1. Čikaškoj konvenciji, navedenoj u podstavku XIII. dozvole člana letačke posade;”;
                                                         
                                                      
                                          
                              
                                    (b)
                                 
                                 
                                    stavak ARA.FCL.200 mijenja se kako slijedi:
                                    točka (a) u stavku ARA.FCL.200 zamjenjuje se sljedećim:
                                    
                                                „(a)
                                             
                                             
                                                Izdavanje dozvola i ovlaštenja. Nadležno tijelo će izdati dozvolu člana letačke posade i pripadajuća ovlaštenja upotrebom obrasca određenog u Dodatku I. ovom dijelu.
                                                Ako pilot namjerava letjeti izvan područja Unije zrakoplovom registriranim u državi članici koja nije država članica koja je izdala dozvolu člana letačke posade, nadležno tijelo:
                                                
                                                            (1)
                                                         
                                                         
                                                            u podstavak XIII. dodaje sljedeću napomenu o dozvoli člana letačke posade: ‚Ova je dozvola automatski validirana u skladu s dodatkom ICAO-a ovoj dozvoli’ i
                                                         
                                                      
                                                            (2)
                                                         
                                                         
                                                            stavlja dodatak ICAO-a na raspolaganje pilotu u tiskanom ili elektroničkom obliku.”;
                                                         
                                                      
                                          
                              
                                    (c)
                                 
                                 
                                    u Dodatku I., točka (a) stavak 2. podstavak XIII. zamjenjuje se sljedećim:
                                    
                                                „(XIII.)
                                             
                                             
                                                napomene: tj. posebne primjedbe o ograničenjima i primjedbe o privilegijama, uključujući primjedbe o jezičnoj sposobnosti, napomene o automatskoj validaciji dozvola te ovlaštenja za zrakoplove iz Priloga II. kada se upotrebljavaju za komercijalni zračni prijevoz; i”.
                                             
                                          
                              
                  
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u državama članicama u skladu s Ugovorima.
            Sastavljeno u Bruxellesu 27. srpnja 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 79, 19.3.2008., str. 1.
         
         
            (2)  Uredba Komisije (EU) br. 1178/2011 od 3. studenoga 2011. o utvrđivanju tehničkih zahtjeva i administrativnih postupaka vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća (SL L 311, 25.11.2011., str. 1.).